《君马白》
金朝·萧贡

我马瘦，君马肥，我马虺隤君马飞。彫鞍宝校锦障泥，向风振迅长鸣嘶。

一朝计落路傍儿，铜鬲为椁薪为衣。瘦马虽瘦骨骼奇，古人相马遗毛皮，千金一顾会有期。

作者简介：（?—1223）金京兆咸阳人，字真卿。世宗大定二十二年进士。补尚书省令史，执政以为能。累除翰林修撰，论时政五弊，言路四难，词意切至。历国子祭酒，兼太常少卿，与陈大任刊修《辽史》。官至户部尚书。好学，读书至老不倦。有《注史记》。